ગુજરાતમાં મધ્ય ગુજરાત તથા દક્ષિણ ગુજરાતમાં ચોમાસુ જામી ચૂક્યું છે પંચમહાલ અને આસપાસમાં રવિવારે મોડી રાત્રે અને આજે સોમવારે વહેલી સવારે પંચમહાલ અને ગોધરામાં થઈ રહેલા ભારે વરસાદને કારણે ઠેર ઠેર નદીઓ, નાના વોકળા પાણીથી છલકાઈ ગયા છે 20થી વધુ વ્યક્તિઓ પાણીમાં ફસાયા હતા જ્યારે 50થી વધુ પશુઓ નદીમાં પૂર આવવાને કારણે તણાઈ ગયા હતા. રાહત અને બચાવ કાર્ય માટે વડોદરાથી NDRFની ટીમ મોકલવામાં આવી છે. ગોધરામાં મેસરી નદી બે કાંઠે વહી રહી છે અને થંભી ગયેલો વરસાદ ફરી પાઠો શરૂ થઈ જતા પાણી ભરાવામાં વધારો થયો છે.